సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
శిఖర్ ధావన్ నిజాయతీగా చెప్పేశాడు..?
నాపైన నేనే విపరీతమైన ఒత్తిడి పెంచుకున్నాను. సాధారణంగా జట్టులో స్థానం కోల్పోయినప్పుడు ప్రతి క్రికెటర్‌కి కనీస
TNN | Updated:
Apr 3, 2017, 06:09PM IST
భారత్ జట్టులో చోటు కోల్పోయి.. ఫామ్ కోసం తంటాలు పడుతున్న ఓపెనర్ శిఖర్ ధావన్ ఐపీఎల్&zwnj;లో సత్తాచాటాలని ఉవ్విళ్లూరుతున్నాడు. గత ఏడాది సన్&zwnj;రైజర్స్ హైదరాబాద్ విజేతగా నిలవడంలో తన వంతు పాత్ర పోషించిన ధావన్&zwnj;పై తాజా సీజన్&zwnj;లో కూడా ఆ జట్టు గంపెడాశలు పెట్టుకుంది. కానీ.. ఇటీవల మగిసిన దేశవాళీ టోర్నీలో ధావన్ ఆశించిన రీతిలో ఆకట్టుకోలేకపోయాడు. ఏప్రిల్ 5న రాయల్ ఛాలెంజర్స్ బెంగళూరు జట్టుతో హైదరాబాద్ తొలి మ్యాచ్&zwnj;లో ఆడనున్న నేపథ్యంలో ధావన్ తన ఫామ్ గురించి మీడియాతో మాట్లాడాడు.
&lsquo;నేను సరిగా ఆడలేదు.. అందుకే జట్టు నుంచి తప్పించారు. నిజాయతీగా చెప్పాలంటే నాపైన నేనే ఒకానొక సమయంలో విపరీతమైన ఒత్తిడి పెంచుకున్నాను. సాధారణంగా జట్టులో స్థానం కోల్పోయినప్పుడు ప్రతి క్రికెటర్&zwnj;కి కనీస ఒత్తిడి ఉంటుంది. ఎందుకంటే అప్పటి వరకు దేశం కోసం ఆడి.. ఒక్కసారిగా పక్కకి రావడం ఇబ్బందే కదా. అయితే తాజా ఐపీఎల్ సీజన్&zwnj;ని మాత్రం నేను ఆటను ఆస్వాదిస్తూ.. స్వేచ్ఛగా బ్యాటింగ్ చేయాలని ఆశిస్తున్నా. ఇటీవల దేశవాళీ మ్యాచ్&zwnj;ల్లో నేను పెద్దగా స్కోర్లు చేయలేదని నాకు తెలుసు. కానీ ఒక్కసారి నేను ఆటను పూర్తిగా ఆస్వాదించడం మొదలెడితే పరుగులు అవే వస్తాయి&rsquo; అని ధావన్ వివరించాడు. మ్యాచ్ ఆరంభంలోనే తన క్లాస్ హిట్టింగ్&zwnj;తో ప్రత్యర్థి బౌలర్ల లయను దెబ్బతీయడంలో శిఖర్ ధావన్&zwnj;ది అందివేసిన చేయి. అతనికి తోడు మరో భీకర ఓపెనర్ డేవిడ్ వార్నర్ కూడా ఉండటంతో.. హైదరాబాద్ గత సీజన్&zwnj;లో మెరుగైన ఆరంభాల్ని రాబట్టగలిగింది.